Document ID: /roh_data/filtered/fineweb-2-filterrobots_roh.jsonl.gz/43466

L’exposiziun ch’ha cumenzà l’avrigl è da vesair einfin ils 18 da favrer. La fatschenta Würth undrescha las lavurs da Robert Indermaur sco artist e sculptur.
L’exposiziun a Cuira sa numna «People’s Park – Extension». L’exposiziun è er insatge fitg spezial per l’artist che ha ses atelier a Pasqual. El po numnadamain festivar ils 9 da zercladur ses anniversari da 70 onns.
Gronda preschientscha
Robert Indermaur ch’è burgais da Cuira ha ina gronda preschientscha en la publicitad. Uschia sa chattan bleras figuras da bronz sin territori public, per exempel sin la staziun da Tusaun u davant il teater da la citad da Cuira.
En differents lieus ha Indermaur era fatg picturas vi da las chasas, per exempel a la staziun da Cuira. I dat però era intginas chasas ch’èn gia vegnidas stgarpadas giu. Quellas picturas vi da bajetgs ha Indermaur fatg dapi il 1983 – adina ha el fatg quellas cun il consentiment dals possessurs da las chasas.
Las ovras da Robert Indermaur han prest adina da far cun umans ch’èn en acziun.
In sguard sin intginas ovras da Indermauer
Tar l’exposiziun actuala en il «Forum Würth» è cumparì in cudesch da 200 paginas. Il concern Würth ha gia dapi 15 onns in forum cultural che promova la lavur culturala en il Grischun.
Ina vista en l'atelier da Indermauer
Indermauer in artists multifar
Era sco promotur da la cultura en general è Indermauer s'engaschà. Uschia era el communabel cun auters ils onns 1970 in dals fundaturs da la «Klibühni» a Cuira.
RR actualitad 12:00